CELEX: 62014TN0506
Language: et
Date: 2014-06-27 00:00:00
Title: Kohtuasi T-506/14: 27. juunil 2014 esitatud hagi – Grandi Navi Veloci versus komisjon

25.8.2014   
            
            
               ET
            
            
               Euroopa Liidu Teataja
            
            
               C 282/55
            
         27. juunil 2014 esitatud hagi – Grandi Navi Veloci versus komisjon
   (Kohtuasi T-506/14)
   2014/C 282/74
   Kohtumenetluse keel: itaalia
   
      Pooled
   
   
      Hageja: Grandi Navi Veloci SpA (Palermo, Itaalia) (esindajad: advokaadid S. Grassani, S. Ravenna ja A. Franchi)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada Euroopa Komisjoni 22. jaanuari 2014. aasta otsus C (2013) 9101 final osas, milles komisjon leidis, et toetus, mille Sardiinia maakond Saremarile müügiedenduseks ja garantiide näol andis (pangatagatised ja garantiikirjad) ei kujuta endast riigiabi ELTL artikli 107 lõike 1 mõttes;
            
         
               —
            
            
               mõista käesoleva menetluse kohtukulud välja komisjonilt.
            
         
      Väited ja peamised argumendid
   
   Käesolev hagi on esitatud Euroopa Komisjoni 22. jaanuari 2014. aasta otsuse C (2013) 9101 final peale, mis käsitleb riigiabimeetmeid, mida Sardiinia autonoomne maakond Saremari kasuks rakendas (juhtumid SA.32014 (2011/C), SA.32015 (2011/C), SA.32016 (2011/C). Selles otsuses leidis komisjon muu hulgas, et toetus, mille Sardiinia maakond Saremarile müügiedenduseks ja garantiide näol andis (pangatagatised ja garantiikirjad) ei kujuta endast riigiabi ELTL artikli 107 lõike 1 mõttes.
   Hagi põhjenduseks esitab hageja neli väidet.
   
               1.
            
            
               Esimese väitega, mille kohaselt on rikutud ja vääralt kohaldatud ELTL artikli 107 lõiget 1, toob Grandi Navi Veloci esile, et otsus on vigane, mis puudutab tuvastust, et Saremar ei saanud mingit majandusliku eelist seoses rahaga, mida Sardiinia maakond väidetava müügiedendustegevuse jaoks maksis. Hageja väitel rikkus komisjon ELTL artikli 107 lõiget 1 osas, milles ta leidis, et hind, mille Sardiinia maakond Saremari ülesandeks pandud müügiedendustegevuse jaoks maksis, st 3 0 00  000 eurot, oli turuhindadega kooskõlas ega andnud selle saajale mingit majanduslikku eelist.
            
         
               2.
            
            
               Teise väitega toob Grandi Navi Veloci esiteks välja, et komisjon tegi ilmselge hindamisvea seoses Tribunale di Genova volitatud eksperdi kasutatud meetodi väidetava ebasobivusega, ja teiseks heidab komisjonile ette tema käitumist väites, et komisjoni läbiviidud uurimistoimingud olid puudulikud ja et komisjon rikkus hea halduse põhimõtet.
            
         
               3.
            
            
               Kolmanda väitega toob Grandi Navi Veloci esile, et otsuse põhjendus on ELTL 296 mõttes vastuoluline ja ebapiisav, mis puudutab väidetava müügiedendustegevusega seotud meetme riigiabiks kvalifitseerimata jätmist.
            
         
               4.
            
            
               Neljandas väites toob Grandi Navi Veloci esiteks välja, et ELTL artikli 107 lõiget 1 rikuti ja kohaldati vääralt seoses tuvastusega, et pangatagatised ja garantiikirjad ei kujuta endast riigiabi, ja teiseks, et rikuti otsuste põhjendamise kohustust ELTL artikli 296 mõttes.